en fr hu de en hu hu uz ml en hu en hu en en hu en hu en hu hu hu hu en cs hu hu hu hu hu hu hu en en en fr hu en en en hu hu hu hu hu hu hu hu hu hu hu hu hu en en en hu en is en hu hu hu hu hu hu hu hu en pt en hu hu hu hu hu hu hu en en hu hu de en hu en hu hu hu hu hu hu hu hu hu hu hu hu en fr en hu hu en hu en hu en hu en en en en hu en hu cs cs en en en de en en cs cs da en da cs en cs en en en cs cs da en da cs en en cs da en en en de cs da en da cs en en cs cs en en en cs cs da en da cs en en cs da en en en de cs da en da cs en en cs cs en en en es cs da en en fr hu hu hu hu hu hu hu hu hu hu hu hu tr hu hu hu hu hu hu hu hu hu hu ms hu hu hu hu hu hu hu hu hu en cs en cs cs en hu fa en el en en
Home Archive for October 2011
A mandarinok valamiért lesüllyedtek az aljára
Most, hogy itt a hosszú hétvége és a hideg idő, nekünk is megjött a kedvünk egy kis melengető forralt borhoz.
1 kis pohár víz ( nem muszáj, sőt elvileg víz nélkül az igazi)
1-2 narancs nálunk csak mandarin volt itthon, de az is jó)
A forralt bor lényege, hogy a bort nem szabad forralni (igen, ez viccesen hangzik). De akkor sem.
Beletettük a vizet és a fűszereket egy lábasba és addig melegítettük, míg forrni nem kezdett. Hagyjuk, hogy jól kijöjjenek a fűszerekből az ízek. Amikor már habzik és a vizet alaposan megszínezte a sok fűszer (ez kb. forrástól 1-2 perc), akkor hozzáöntjük a bort, beletesszük a gyümölcsöket és a cukrot. A cukrot és a fűszereket egyébként ízlés szerint lehet adagolni. A miénk jó erős lett,mert tettünk bele egy fej chillit is.
Addig főzzük, amíg a bor majdnem forrni kezd, akkor kell levenni a tűzről és lehet is inni :)
Úgy is lehet készíteni, hogy nem tetszünk hozzá vizet, sőt úgy a legjobb, de mi hallottuk egy ismerőstől, hogy a fűszerek íze jobban kijön, ha az elején egy kevés vízben felforraljuk, ezért kipróbáltuk ezt. Szerintem nagyon finom lett.
Just in case (33) és Shiny godness (66)
annyi alma, ahány személyre készül
olajos magok (pl. dió, mogyoró, mandula, kesudió, stb.)
aszalt gyümölcsök (pl. mazsola, szilva, cseresznye stb.)
+ egy kevés margarin a tepsi megkenéséhez
Az almák közepét kivájom (én a Tupperware almavájó eszközét szoktam használni)
Összekeverem a tölteléket: a magokat, az aszalt gyümölcsöket, a zabpelyhet és a mézet. A cél, hogy a méz járja át az egészet, ezért alaposan összekeverem. (Nincs állandó mennyiség: mindenből tetszőleges mennyiséget teszek, körülbelül szemre szoktam annyit, hogy az egész keverék elég legyen annyi almába, amit használunk. 1-2 evőkanálnál több zabpelyhet én nem szoktam tenni 4 almához, inkább a többiből legyen sok, mert úgy az igazi)
Megtöltöm az almákat (én púposra szoktam halmozni, mert ami oda kerül az finom ropogósra megsül)
Ilyen helyes kis szottyadt almáink lesznek. Tálaláshoz az almát kiteszem egy kistányérra és csorgatok rá egy kevés mézet. (Körülbelül 180 fokon sütöm fél órát, de nézni kell, ha az alma megpuhult a töltelék megpirult, akkor kész. Ha sokáig sütjük az almák szétrepednek)
Szerintem nagyon jó kis desszert vagy akár vacsora lehet belőle. Akkor szoktam készíteni, amikor diétázom, mert sok értékes anyag van benne (főleg a magokban és a mézben), kevés kalória és finom. Ja és nem mellesleg igen egyszerű.
Eljegyzés: ruha, smink és frizura
Gerovital Plant hidratáló krém (BIO)
A múltkor az egyik magazinban volt egy termékminta ebből a krémből. Amikor kipróbáltam nagyon tetszett, de azt gondoltam, hogy biztos nagyon drága és ezért nem is igazán néztem utána. Aztán még a maradék tesztert is elhasználtam és annyira tetszett (főleg az illata), hogy végül mégis megkerestem az interneten és láttam, hogy nem is annyira vészes az ára. (Én simán 3-4000 Ft-ra számítottam). Sajnos azt nem találtam meg, hogy hol lehet kapni, de az újságban lévő hirdetésben leírták: DM-ben és Auchanben. Tegnap, amikor az Auchanben jártunk eszembe is jutott a krém, így szaladtam megnézni, hogy van-e. Az utolsó darabot hoztam el. Egyébként az ára: 1499,-
Ez a tartó elég gagyi, műanyag, nem üveg, ami nekem nem tetszik annyira. Ráadásul olyan furán könnyű, pedig 50 ml krém van benne.
Nagyon könnyű, nem zsíros, hamar beszívódik
Leírás: Az arc és a nyak bőrének ápolására kifejlesztett, intenzív hidratáló hatású nappali arckrém.  A Herbatonic komplexum és az Aquaxyl biztosítják a bőr optimális hidratáltsági, táplálási és remineralizálási egyensúlyát. A Ceramidyl Omega visszaállítja a bőr sorompó funkcióját, így az hidratáltabbá, rugalmasabbá és üdébbé válik. A növényi jojoba és szója olajok táplálják és regenerálják a bőrt, egész napos védelmet nyújtva. A szerves havasi gyopár kivonat antioxidáns, nyugtató hatást biztosít és védi a bőt a káros környezeti tényezőktől.
Alkalmazás: Vigye fel reggelente a megfelelően letisztított és tonizált bőrre. Masszírozza gyengéden az arc, a nyak és a dekoltázs bőrfelületein, amíg teljesen beszívódik.
Vélemény: Könnyen beszívódó, nem zsíros krém. Puha tapintású lesz tőle a bőr, nagyon-nagyon jó illata van. Hosszabb távú hatást sajnos még nem tudok prezentálni :) A minta alapján sokkal drágább terméknek hittem, ami szerintem jó (ez azt jelenti, hogy tényleg érződik a különbség a bőrön). A csomagolás (doboz) nekem nagyon bejön, friss, fiatalos, elegáns, a krém doboza már kevésbé tetszetős, de nem ez a lényeg úgysem.
Egyébként sosem voltam nagy BIO rajongó. Legalábbis olyan értelemben véve, ahogy azt most sokan művelik (ld. pestiek bioboltokban többszörös áron vásárolnak puffasztott akármiket). Na jó, azt hiszem erről a bio dologról írok egy külön bejegyzést.  A lényeg, hogy tetszik, hogy természetes anyagokból készült (bár nem csak azokból). Neten utána lehet nézni.
Véleményem a BIO termékekről
Röviden: egyet is értek vele meg nem is.
Először is, ami nekem nem tetszik ebben az egész bio dologban, hogy ez úgymond most "trendi". Holott ez nem trend kellene legyen, hanem normális. És ez nem bio, hanem ez a rendes, normális ételek, anyagok megjelölése. Azért mondom ezt, mert utálom a bio szót. Úgy gondolom, hogy nem a valós tápanyagtartalmú, egészséges ételekre és egyéb termékekre kéne ráaggatni a bio jelzőt, hanem a többire, hogy "génkezel", "mű" stb. Mert azzal, hogy ez a bio egyrészt mostanában baromi jó pénzt lehet leakasztani (főleg városi) emberekről, másrészt úgy állítják be, mintha ez kuriózum kellene legyen. Manapság mondjuk tényleg az, hiszen valóban alig kapni normális (=bio) termékeket, mert már minden természetellenes adalékanyagokkal van tele. Amit pedig kapni lehet, azt aranyáron árulják. Szerintem ez a legnagyobb baj. A bio nem a kivétel kellene legyen, amit csak néhány ember engedhet meg magának. Régen ez volt a normális. Sőt vidéken, falun és Erdélyben (azért emelem ki, mert én ott születtem, rokonaim ott élnek) ez a normális. Lehet rá azt mondani, hogy bio, csak épp fölösleges. Ennyi erővel minden bio, amit a piacon a nénitől megveszek, ha nem trágyázza vegyszerekkel. Én, mint vidéki ezt tartom a normális dolognak, nem kell mindenféle hangzatos bio jelzőt ráaggatni, amitől a városiak hátradobják magukat és kifizetnek egy csomó pénzt pluszba.
Érdekes kérdés például a tej. Mi házi tejet veszünk  a szomszéd utcából (nem, nem tanyán lakom, egy 15-20 ezres lakosú Bp. közeli kisvárosban). Érezni a különbséget a tejporos bolti lé és az igazi tej között. Arról nem is beszélve, hogy utóbbi (a "bio") olcsóbb is. Ezen kívül azt fel lehet használni aludt tej, túró és tejföl készítéséhez is (higgyétek el, nem túl bonyolult eljárások házi szinten, mégis igazi túrót, tejfölt kaptok a végén). Nekem ez a tej, ami boltban van az nem tej, hanem valamiféle lötty.  (Pozitivan tapasztalom, hogy Bp-en is lehet már rendes tejet venni, pl. a Jászainál szoktam látni egy autót, ahonnan árulnak, talán nem csak tejet, hanem egyéb tejterméket is, ezt annyira nem néztem meg.)
Én úgy nőttem fel, hogy a kertünkben mindig voltak zöldségek, gyümölcsök, nem is beszélve arról, hogy az erdélyi rokonoknál meg aztán végképp minden volt, a disznóktól kezdve, a tyúkokon át a kukoricáig minden. Na az a " bio". Hát igen, nekem az az alap, a normális.
Tudom, hogy termelési szinten különbséget kell tenni, mert különben nem lehetne ellenőrizni, hogy melyik milyen körülmények között termett vagy tenyésztett, de kérdem én, miért nem lehet a génkezeltre ráaggatni, hogy génkezelt? Miért a normálisra kell ráaggatni, hogy bio???
Ja, hogy azt nem venné meg senki és a bio pedig olcsóbb lenne? Hát igen, ez a fogyasztókon kívül senkinek nem érdeke.
Sleek rendelés és vélemény
Kb. két hete rendeltem a Sminkkel webshopból, mert a M.U.P-nál nem volt lehetőség személyes átvételre. Már régóta gondolkodtam a dolgon, aztán rászántam magam. Kinéztem pár dolgot, sajnos a Sleek pigmentet itt nem lehet kapni, helyette néztem egy Barry M varázsport (Éfjél szinben), de sajnos ez meg kifogyott. Ugyanígy jártam a Golden Rose pirosítóval, amit végül az átvétel reggelén sikerült megrendelnem, akkor láttam ugyanis, hogy egy darab ismét volt a raktáron, gyorsan megrendeltem azt is. A legjobb, hogy már aznap délután átvehettem a pirosítót is a korábbi rendelésem tartalmával együtt.
Na lássuk, mit rendeltem:
Sleek divine paletta- Storm
Sleek divine palette- Bad girl (ebből egyet a barátnőmnek, Zsófinak is a szülinapjára, aminek nagyon örült-remélem tényleg :)
Sleek pirositó- Golden Rose
+kaptam mellé három Barry M varázspor mintát (fehér, cseresznyepiros és az áhított éjfél színben, aminek külön nagyon nagyon örültem:)
Rose Gold és AVON-Russet (ez 2 g-al kisebb)
Barry M minták egymás alatt jobb oldalom, bal oldalon az Essence Coliur & Shine Bling bling árnyalata van összehasonlitásképp
Összességében nekem minden nagyon tetszik. A pirosítót még nem volt alkalmam alaposan szemügyre venni, ezért inkább nem mondok róla sokat. Tényleg szép, aranyszínben játszó rózsaszín.
A szemfesték palettákkal először meggyűlt a bajom, mert a Bad girl-el akartam egyik reggel valami füstös sminket varázsolni magamnak, de túl pigmentáltnak viszonyult ahhoz képest, amihez én szoktam és kb. úgy néztem ki, mint akinek két jó nagyot behúztak :) Tehát le kellett mosnom. Ez nem negatív, csak annyira erősek a színek, hogy ki kell tapasztalnom, hogy miből mennyi kell a normális és a drámai hatáshoz :)
Tényleg gyönyörű színek, épp csak belenyomom az ecsetet egy kicsit máris a fél szememre elég festék kerül rá. A Bad girl inkább alkalmi, bulizós, esti sminkekhez jó szerintem.
A Stormban vannak natúrabb színek, ez szerintem alkalmasabb hétköznapra, ugyanakkor ebben is megvannak a bulizós, drámai árnyalatok, tehát ebből is simán ki lehet hozni egy party sminket.
A mintáknak nagyon örültem. A pirosat már kipróbáltam a számon, mert szerintem pirosat nem kennék fel a szememre. Tökéletes "piros rúzs" lett belőle, úgyhogy ekként fogom elhasználni. Esetleg megpróbálom pirosítóként is, de szerintem annak erős lesz.
A fehéret sem fogom túl gyakran használni, de jó lesz kiegészíteni vele egy-egy sminket.
Amire nagyon rákattantam az az éjfél, mert nagyon tetszik újabban a sötétkék szemfestés, de nekem nem igazán van olyan igazi szép, sötétkék színem, ezért kinéztem ezt, még nem próbáltam ki, csak a kezemen. Nagyon kíváncsi leszek az eredményre.
Egyébként összességében nagyon elégedett vagyok mindennel, a Sminkkel "gazdája" pedig igazán kedves és közvetlen volt. Jólesett, hogy a sok megrendelésért cserébe kaptam pici mintákat. Ezek az apró figyelmességek igenis számítanak. Biztos, hogy legközelebb is onnan fogok rendelni.  (Bár egy ideig jobb lesz, ha nem költekezem)
Ezeket a koszorúkat a párommal készítettük múlt héten. Szerintem igazán jól sikerültek. A mohás alapkoszorút megvettük a virágosnál, a többit pedig a természet kínálta :)
Newer Posts Older Posts Home
Subscribe to: Posts ( Atom )
Töltött sült alma (diétás)
Eljegyzés: ruha, smink és frizura
Gerovital Plant hidratáló krém (BIO)
Véleményem a BIO termékekről
Sleek rendelés és vélemény
Csináld magad -SPA otthon
Megkaptam életem első blogos díját :)
Ilyen hideg volt a héten
Alkalmi smink és frizura
Szabaduljunk meg a töredezett hajvégektől
Szines édes csillámos smink :)
120 szinű szemfesték paletta
Melengető tea borús napokra
Golden Rose csillogós körömlakk teszt
Frizura és smink inspirációk
Szemhéjpúdereim - 2. rész
Szemhéjpúder kollekció-1. rész (Quadok)
Elegance By Bthemez | Distributed By Blogger Templates